Държавен вестник, бр. 52, 2025 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  52
„4. крайните снабдители, от една страна, и 
производителите с обекти с обща инсталирана 
електрическа мощност, по-малка от 500 kW, 
които произвеждат електрическа енергия от 
възобновяеми източници до размера на нетно­
то специфично производство на електрическа 
енергия, и по комбиниран начин, от друга.“
3. Алинея 3 се изменя така:
„(3) Договорите по свободно договорени 
цени се сключват между търговски участници 
по чл. 1, ал. 2 при спазване на изискванията 
на чл. 100 от Закона за енергетиката.“
4. В ал. 4, в края на изречението се поставя 
запетая и се добавят думите „при публично 
известни общи условия, които влизат в сила 
за крайните клиенти без изрично писмено 
приемане, считано от датата, на която обектът 
на съответния краен клиент е прехвърлен в 
балансиращата група на доставчика от пос­
ледна инстанция“.
5. Алинеи 5 и 6 се отменят.
§ 5. В чл. 16 ал. 2 се изменя така:
„(2) Договорите по ал. 1 се сключват между 
независимия преносен оператор, от една стра­
на, и търговски участници, за диспечируеми 
производствени и/или потребяващи обекти и/
или съоръжения за съхранение на електрическа 
енергия и/или агрегирани съоръжения/обекти, 
изпълнили изискванията на правилата по чл. 83, 
ал. 1, т. 4 от Закона за енергетиката.“
§ 6. В чл. 17 ал. 2 се изменя така:
„(2) Договорите по ал. 1 се сключват между 
независимия преносен оператор, от една стра­
на, и търговски участници, за диспечируеми 
производствени и/или потребяващи обекти и/
или съоръжения за съхранение на електрическа 
енергия и/или агрегирани съоръжения/обекти.“
§ 7. Създава се чл. 21а:
„Чл. 21а. Предмет на договорите по чл. 11, 
т. 11а са правата и задълженията на страните 
във връзка с участието в пазарно обединение 
съгласно разпоредбите на Регламент (ЕС) 
2015/1222 на ЕК, както и управлението на фи­
нансовия риск и осъществяването на сетълмент 
при това участие.“
§ 8. Член 22 се изменя така:
„Чл. 22. (1) Предмет на договора по чл. 11, 
т. 12 са правата и задълженията на страните във 
връзка с предоставянето на клирингови услуги 
за гарантиране на плащанията по сключените 
сделки на организиран борсов пазар на елек­
трическа енергия.
(2) Договорът по ал. 1 се сключва между 
оператора на организирания борсов пазар, от 
една страна, и лице, предоставящо клирингови 
услуги, от друга.“
§ 9. Членове 22а и 24 се отменят.
§ 10. В чл. 25, ал. 2, т. 1 думата „друг“ се 
заменя с „друга“.
§ 11. Член 26 се отменя.
§ 12. Член 26б се изменя така:
„Чл. 26б. (1) Предмет на договорите по чл. 11, 
т. 18 е продажбата на електрическа енергия на 
крайни снабдители от производители и търговци:
1. самостоятелно; или
2. чрез координатор на балансираща група.
(2) В случаите по ал. 1, т. 1 се сключва 
договор за продажба между производител или 
търговец, от една страна, и краен снабдител, от 
друга, чрез иницииране на търг за продажба, 
съответно на търг за покупка, на механизма по 
чл. 100, ал. 8 от Закона за енергетиката.
(3) В случаите по ал. 1, т. 2 се сключват:
1. договор за продажба между производител 
или търговец, в качеството му на продавач, и 
координатор на стандартна балансираща гру­
па, на която производителят или търговецът 
е член, в качеството му на купувач, извън 
борсовия пазар;
2. договор за препродажба на закупената 
електрическа енергия от съответния коорди­
натор по т. 1, в качеството му на продавач, и 
краен снабдител, в качеството му на купувач, 
чрез иницииране на търг за продажба, съответно 
на търг за покупка, на механизма по чл. 100, 
ал. 8 от Закона за енергетиката.
(4) В случаите по ал. 3, т. 2 координаторът 
на стандартна балансираща група може да про­
дава и електрическа енергия, произведена от 
включените в тази група собствени енергийни 
обекти.“
§ 13. В чл. 33, ал. 5 след думите „Ценовото 
обединение на регионите (Price Coupling of 
Regions – PCR)“ се поставя запетая и се добавя 
„Междурегионалното обединение на пазарите 
ден напред (Single Day Ahead Coupling – SDAC)“.
§ 14. Член 35а се изменя така:
„Чл. 35а. Финансовият риск за сключените 
сделки на борсовия пазар се управлява от 
оператора на борсовия пазар чрез лице, пре­
доставящо клирингови услуги.“
§ 15. В чл. 56, ал. 2, т. 2 и 4 се отменят.
§ 16. В чл. 56а се правят следните изменения 
и допълнения:
1. В ал. 1 думите „обществения доставчик“ 
се заличават.
2. Алинеи 3 и 4 се отменят.
3. В ал. 5, т. 2 думите „когато същите не 
са избрали друг координатор на балансираща 
група“ се заличават.
4. Алинея 6 се изменя така:
„(6) В случаите, когато производители на 
електрическа енергия от възобновяеми източни­
ци с обекти с обща инсталирана електрическа 
мощност, по-малка от 500 kW, са достигнали 
размера на определеното им нетно специфично 
производство и не са прехвърлили отговорността 
за балансиране на координатор на стандартна 
балансираща група или в случай че договорите 
с координатор на балансираща група по чл. 11, 
т. 9 са прекратени, те са в балансиращите групи 
с координатори крайните снабдители.“
§ 17. Член 56б се отменя.
§ 18. В чл. 56в се правят следните изменения 
и допълнения:
1. Създава се нова ал. 5:
„(5) Когато в стандартната балансираща 
група участват производители на електрическа 
енергия от възобновяеми източници с обекти с 
обща инсталирана мощност, по-малка от 500 kW,